
LĒMUMS
Par darba uzdevuma derīguma termiņa pagarināšanu 
detālplānojuma izstrādei zemes vienībai Asari 4912, Jūrmalā 


Saskaņā ar Jūrmalas Domes 2024. gada 28. novembra lēmumu Nr. 585 „Par detālplānojuma izstrādes uzsākšanu zemes vienībai Asari 4912, Jūrmalā” (turpmāk – Lēmums Nr. 585) tika uzsākta detālplānojuma izstrāde zemes vienībai Asari 4912, Jūrmalā, un apstiprināts darba uzdevums detālplānojuma izstrādei, nosakot, ka tā derīguma termiņš ir divi gadi, tātad, līdz 2026. gada 28. novembrim.
Detālplānojuma izstrādes mērķis izvērtēt zemes vienības sadales iespējas un jaunas apbūves izvietojuma iespējas, atbilstoši Jūrmalas valstspilsētas teritorijas plānojumam, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Domes 2024. gada 25. janvāra saistošajiem noteikumiem Nr. 2 „Par Jūrmalas valstspilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu”.
Pēc detālplānojuma izstrādes uzsākšanas ir saņemti institūciju nosacījumi, kā arī veiktas nepieciešamās izpētes dabas vērtību noskaidrošanai. Jūrmalas valstspilsētas administrācijā (turpmāk – Administrācija) tika veikta iepirkuma procedūra “Detālplānojums zemes vienībai Asari 4912, Jūrmalā” ar ID Nr. JVA2026/53 PIL (turpmāk – Iepirkums). Iepirkuma mērķis - izvēlēties pretendentu, kurš Administrācijai sniegs pakalpojumu, veicot detālplānojuma izstrādi zemes vienībai Asari 4912, Jūrmalā. Iepirkuma rezultātā tika izvēlēts detālplānojuma izstrādātājs sabiedrība ar ierobežotu atbildību “Grupa93” (reģistrācijas Nr. 50103129191). Lai turpinātu detālplānojuma izstrādes procedūru, nepieciešams pagarināt darba uzdevuma derīguma termiņu.
[bookmark: _Hlk83737153]Saskaņā ar Ministru kabineta 2014. gada 14. oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 103.punktu, un ņemot vērā to, ka nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu.
Izskatot iepriekš minēto, pamatojoties uz Noteikumu Nr. 628 103. punktu un Jūrmalas Domes 2023. gada 25. maija nolikuma Nr. 20 (protokols Nr. 5, 9. punkts) “Jūrmalas valstspilsētas administrācijas Pilsētplānošanas pārvaldes nolikums” 12.6. punktu, Administrācijas Pilsētplānošanas pārvalde nolemj:  

1. Pagarināt darba uzdevuma termiņu detālplānojuma izstrādei zemes vienībai Asari 4912, Jūrmalā, kadastra apzīmējums 1300 016 4912, kas tika apstiprināts ar Lēmumu Nr. 585, nosakot, ka darba uzdevums ir derīgs līdz 2028. gada 28. novembrim.
2. Noteikt, ka šis lēmums stājas spēkā ar parakstīšanas brīdi.

Saskaņā ar Administratīvā procesa likuma 77. pantu un 78. pantu šo lēmumu viena mēneša laikā no lēmuma spēkā stāšanās dienas var pārsūdzēt, iesniedzot iesniegumu Jūrmalas pilsētas domē, Jomas ielā 1/5, Jūrmalā.


Pilsētplānošanas pārvaldes vadītāja 		(paraksts *)			V. Zvejniece
*Dokuments parakstīts ar drošu elektronisko parakstu un satur laika zīmogu.
[bookmark: _Hlk94103589]
Sagatavoja:
Pilsētplānošanas pārvaldes
Teritorijas plānošanas nodaļas vecākā teritorijas plānotāja   
R.Ansule, 29425622

image1.png
WY W
@@




